b"\n_START_ARTICLE_\nSetge de Morella (1707)\n_START_SECTION_\nAntecedents\n_START_PARAGRAPH_\nPreveient la mort de Carles II de Castella sense descend\xc3\xa8ncia, les principals pot\xc3\xa8ncies europees van proposar un pr\xc3\xadncep elector de Baviera, amb el conseg\xc3\xbcent repartiment de possessions entre aquestes pot\xc3\xa8ncies. Per\xc3\xb2 aquest mor, i Carles II en el darrer testament abans de morir proposa Felip d'Anjou. Felip entra a Barcelona el 2 d'octubre i les Corts finalment es taquen el 14 de gener de 1702 amb el jurament de les constitucions catalanes pel Rei. Els aliats proposen l'Arxiduc Carles i comencen les hostilitats._NEWLINE_Pres Gibraltar pels brit\xc3\xa0nics, a l'agost del 1705 l'arxiduc embarca a Lisboa en direcci\xc3\xb3 al Mediterrani. S'atura a Altea on \xc3\xa9s proclamat Rei i la revolta valenciana dels maulets s'est\xc3\xa9n liderada per Joan Baptista Basset. Mentrestant, i esperonats constantment pel pr\xc3\xadncep Jordi de Darmstadt, escamots armats barren el pas als borb\xc3\xb2nics a la plana de Vic i en la Batalla de Montju\xc3\xafc capturen la fortalesa, que seria fortificada i usada per bombardejar la ciutat de Barcelona, que envoltada de les tropes aliades de Lord Peterborough va capitular el 9 d'octubre de 1705, de manera que el 22 d'octubre entra a Barcelona l'Arxiduc Carles, que el 7 de novembre de 1705 jura les constitucions catalanes, nomenat Carles III. Lord Peterborough avan\xc3\xa7a cap a Val\xc3\xa8ncia i a finals d'any, l'arxiduc ja controla la major part del Principat de Catalunya i el Regne de Val\xc3\xa8ncia_NEWLINE_Entretant, els borbons es reorganitzen i el seu ex\xc3\xa8rcit avan\xc3\xa7a des de Lleida, Girona i pel mar en direcci\xc3\xb3 a Barcelona. Felip V havia perdut els territoris de les Prov\xc3\xadncies Unides, Mil\xc3\xa0 i el Regne de N\xc3\xa0pols. Tot i aix\xc3\xb2, els filipistes rebien refor\xc3\xa7os castellans i les tropes comandades pel Duc de Berwick, i forcen l'ex\xc3\xa8rcit austriacista a abandonar Madrid i refugiar-se al Regne de Val\xc3\xa8ncia. L'ex\xc3\xa8rcit aliat es va retirant fustigat per l'ex\xc3\xa8rcit borb\xc3\xb2nic, i finalment decideixen plantar cara i formen davant d'Almansa, on s\xc3\xb3n derrotats. Les tropes borb\xc3\xb2niques conquereixen el Regne de Val\xc3\xa8ncia i el Regne d'Arag\xc3\xb3 i avancen cap a Catalunya. El 10 de novembre de 1707 les tropes de Felip V entren a Lleida, defensada per una petita gu\xc3\xa0rdia de nom\xc3\xa9s 2.500 homes, sotmesa al setge de 40.000 borb\xc3\xb2nics.\n_START_SECTION_\nEl setge\n_START_PARAGRAPH_\nEls filipistes van esperar l'ocupaci\xc3\xb3 de Lleida per comen\xc3\xa7ar el 2 de novembre el setge de Morella, que va caure el 26 de novembre de 1707 un cop iniciats els bombardejos i ent\xc3\xa8s que no arribarien refor\xc3\xa7os.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nCaiguda Morella, quedant \xc3\xbanicament en mans aliades D\xc3\xa9nia, Alcoi i el castell d'Alacant al Pa\xc3\xads Valenci\xc3\xa0, les forces filipistes es van dirigir a Ares, que va caure el 15 de juliol de 1708."